****

**ประกาศองค์การบริหารส่วนตำบลนาสะเม็ง**

**เรื่อง ราคาประเมินทุนทรัพย์ของที่ดินและสิ่งปลูกสร้าง ( ภ.ด.ส.1 )**

**.................................................................................................................................**

ตามพระราชบัญญัติภาษีที่ดินและสิ่งปลูกสร้าง พ.ศ. 2562 มาตรา 39 กำหนดให้องค์การปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีทีจัดเก็บและรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ ของทุกปี โดยรัฐมนตรีว่าการกระทรวงมหาดไทยเห็นชอบให้ขยายกำหนดเวลาดำเนินการเป็นการทั่วไปเฉพาะการจัดเก็บในปี 2563 จากกำหนดการเดิมภายในเดือนกุมภาพันธ์ 2563 เป็นภายในเดือนมิถุนายน 2563 ทั้งนี้ตามหลักเกณฑ์และวิธีการที่กำหนดในกฎกระทรวงที่เกี่ยวข้อง

 องค์การบริหารส่วนตำบลนาสะเม็ง ขอประกาศราคาประเมินทุนทรัพย์ของที่ดินและสิ่งปลูกสร้าง

( ภ.ด.ส.1 ) ประจำปี พ.ศ 2563 โดยแสดงราคาประเมินทุนทรัพย์ของที่ดินและสิ่งปลูกสร้าง ฐานภาษีที่ได้รับการยกเว้น ราคาประเมินทุนทรัพย์และอัตราภาษีที่ต้องเสียภาษีสำหรับใช้จัดเก็บภาษีที่ดินและสิ่งปลูกสร้าง เพื่อให้เจ้าของที่ดินและสิ่งปลูกสร้างผู้มีหน้าที่ชำระภาษีตามแบบแจ้งการประเมินภาษีภายในเดือนสิงหาคม 2563 หากเห็นว่าการประเมินไม่ถูกต้องมีสิทธิ์ยื่นคำร้องคัดค้านและขอให้ผู้บริหารท้องถิ่นพิจารณาทบทวนการประเมินหรือเรียกเก็บภาษีได้ภายในสามสิบวันนับแต่วันที่ได้รับการแจ้งประเมินภาษีหรือการเรียกเก็บภาษี ในกรณีที่ผู้บริหารท้องถิ่นไม่เห็นชอบกับคำร้องของผู้เสียภาษี ให้ผู้เสียภาษีนั้นมีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นภายในสามสิบวันนับแต่วันที่ได้รับหนังสือแจ้ง ตามมาตรา 73 แห่งพระราชบัญญัติภาษีที่ดินและสิ่งปลูกสร้าง พ.ศ. 2562

 จึงประกาศให้ทราบโดยทั่วกัน

ประกาศ ณ วันที่ 15 มิถุนายน พ.ศ. 2563

 ( นายมั่น คนไว )

 นายกองค์การบริหารส่วนตำบลนาสะเม็ง